Studenții Universității din București, invitați la târgul de carieră organizat în cadrul proiectului “Improve yourself – ARCCA”
În perioada 15-17 noiembrie 2022, Universitatea din București va organiza, în parteneriat cu S.C. Campus Facilities S.R.L., un târg de carieră deschis atât studenților celor 7 facultăți beneficiare ale proiectului “Improve yourself – ARCCA”, cât și studenților celorlalte 12 facultăți ale UB.
Evenimentul va avea loc în Campusul ARCCA Vitan Village (Bd. Energeticienilor, nr. 9-11) și va aduce împreună companiile OTP Bank, Kaufland, IPP, International House, Optima, City Grill, Depanero, KFC, Pizza Hut, Marrott, Taco Bell și Michelin.
[bookmark: _GoBack]Reprezentanții companiilor vor recruta activ studenți pentru pozițiile pe care le au deschie, facilitând, astfel, legătura dintre mediul academic și piața muncii din România.
De altfel, întreg proiect “Improve yourself – ARCCA” contribuie la colaborarea permanentă universitate – piața muncii, la promovarea activităților practice derulate în mediul universitar strict focalizate pe necesitățile reale ale firmelor care doresc să angajeze absolvenți, astfel încât să se reducă timpul afectat „perioadelor de probă”, la creșterea motivației grupului țintă în ceea ce privește găsirea unui un loc de muncă ca urmare a accesului la activități de învățare la un potențial loc de muncă.
Înscrierile în proiectul “Improve yourself – ARCCA”, încă deschise pentru studenții Facultății de Limbi și Literaturi Străine a UB
Studenții Facultății de Limbi și Literaturi Străine a Universității din București mai au timp până marți, 15 noiembrie 2022 să se înscrie în proiectul POCU/626/6/13/133309 Improve yourself – ARCCA, derulat de Universitatea din București în parteneriat cu S.C. Campus Facilities S.R.L.
În plus, studenții care se înscriu în proiect și participă la toate activitățile din cadrul acestuia au șansa de a câștiga un premiu de 1.000 sau 1.500 de lei. Formularul de înscriere, disponibil aici, poate fi completat până cel târziu marți, 15 noiembrie 2022. Detalii cu privire la criteriile de eligibilitate pot fi consultate în documentul disponibil aici.
Obiectivul general al proiectului (POCU/626/6/13/133309), cofinanțat din Fondul Social European prin Programul Operațional Capital Uman 2014-2020, Axa Prioritară 6, Prioritatea de investiții 10.iv, Obiectiv specific 6.13, Denumire Apel „Stagii de practică pentru studenți”, Regiuni mai puțin dezvoltate, Cod Apel POCU/626/6/13, este de a crește gradul de ocupare pentru 322 de studenți înscriși în învățământul superior din Regiunile Sud-Est, Sud-Muntenia, Sud-Vest Oltenia, Nord-Est și Centru.
Mai multe informații cu privire la proiectul Improve yourself – ARCCA! – POCU/626/6/13/133309 și toate obiectivele vizate de implementarea acestuia pot fi consultate aici.
